Afhayeenka Ahlu Sunnada Gedo, Sheekh Maxamed Xuseen al-Qaaddi oo la hadlayay Bar-kulan ayaa ganacsatada, jaaliyadaha dibadda iyo dadka jeebka leh kula taliyay inay ka faa’ideystaan kheyrka bishan barakeysan ee Ramadaan, isla markaana ay caawiyaan dad badan oo qaarkood aan afurka awoodin.
Afhayeenka culumaa’udiinka Ahlu Sunna ee gobollada koonfureed Sheekh Maxamed Xuseen Isxaaq “Al-Qaadi” ayaa Bar-kulan u sheegay in xaaladda qoysaskaas ay tahay mid aad u qatar ah, wuxuuna sheegay in ay isku biirsadeen dhibaatooyin oo ay ugu horreeyaan hoy la’aan, caafimaad darro iyo cunno la’aan.